**ZAPISNIK**

15. (petnaeste) sjednice Upravnog vijeća koja je održana u utorak, 20. prosinca 2018. godine s početkom u 14,00 sati u sjedištu Centra za odgoj i obrazovanje ''Vinko Bek'' te je trajala do 14,50 sati.

**Sjednici su prisustvovali sljedeći članovi Upravnog vijeća:**

* mr. Đurđica Sumrak, dr. vet. med. predstavnica Osnivača i predsjednica Upravnog vijeća Centra
* dr. sc. Robert Holjevac, predstavnik Osnivača
* Neven Tučkar, dr. sc., predstavnik Osnivača
* dr. Trpimir Goluža, predstavnik roditelja korisnika
* Anita Lukić, sv. spec. rane int. u ed. rehab., predstavnica radnika

Sjednici su također sudjelovale i:

* Ivana Rotim, ravnateljica Centra
* Sanja Tomac, tajnica Centra

Gospođa Sumrak pozdravlja sve prisutne, konstatira da je prisutno ukupno pet članova, da za današnju sjednicu postoji kvorum te da se sjednica može održati. Gospođa Sumrak čita predloženi Dnevni red sjednice:

1. Verifikacija zapisnika 14. sjednice
2. Donošenje odluke o imenovanju povjerenstva za kvalitetu
3. Donošenje Prijedloga Financijskog plana za 2019. g. i projekcije za 2020. i 2021. g.
4. Dopuna Financijskog plana za 2018. godinu
5. Izvješće ravnateljice o provedenom unutarnjem nadzoru u Centru
6. Razno

Članovi Upravnog vijeća slažu se s predloženim Dnevnim redom, nemaju ništa za dodati te jednoglasno usvajaju isti.

**Ad 1**

**Zapisnik 14. sjednice članovima je prethodno poslan elektroničkom poštom. Prigovora na zapisnik nije bilo te se jednoglasno, sa 5 glasova ''za'', 0 glasova ''protiv'' i 0 ''suzdržanih'' glasova usvojio isti.**

**Ad 2**

Tajnica obavještava članove Upravnog vijeća kako sukladno Zakonu o strukovnom obrazovanju odluku o imenovanju povjerenstva za praćenje i vrednovanje strukovnog obrazovanja (povjerenstva za kvalitetu) donosi tijelo upravljanja odnosno Upravno vijeće Centra.

Također obavještava kako sastav povjerenstva čini 7 članova od kojih su 4 iz reda nastavnika i stručnih suradnika, 1 član dionika iz reda osnivača, 1 član iz reda polaznika i 1 član iz reda roditelja.

Osnivač, odnosno Ministarstvo za demografiju, obitelj, mlade i socijalnu politiku predložilo je mr. sc. Lilianu Kalčić Galeković iz Centra za odgoj i obrazovanje ''Dubrava'' iz reda dionika.

Ostali članovi povjerenstva su: Morana Franov, nastavnica; Goran Maduna, nastavnik; Ivica Prpić, nastavnik; Ani Županović, psihologinja; N. P., korisnik i Z.B., roditelj.

**Donosi se odluka kojom se imenuje povjerenstvo za kvalitetu u gore navedenom sastavu.**

**Odluka se donosi jednoglasno, sa 5 glasova ''za'', 0 glasova ''protiv'' i 0 ''suzdržanih'' glasova.**

**Ad 3**

Voditeljica računovodstva objašnjava prihode i rashode po pod skupinama računskog plana po izvorima financiranja. Rashodi za plaće su povećani zbog uvećanja koeficijenata složenosti poslova za većinu radnih mjesta.

Također su uvećani i troškovi goriva (Centar je dobio tri nova vozila).

Povećani su troškovi zakupnina i najamnina zbog uvećanja najamnine za prostor Dislocirane jedinice Zagreb, a smanjeni su troškovi komunalne naknade (zgrada u Nazorovoj predana je Ministarstvu državne imovine).

Voditeljica računovodstva tumači kako se u idućem razdoblju planiraju izvoditi radovi u svlačionici u prostoru dvorane iz vlastitih sredstava.

**Donosi se Financijski plan za 2019. g. i projekcije za 2020. i 2021. g.**

**Odluka se donosi jednoglasno, sa 5 glasova ''za'', 0 glasova ''protiv'' i 0 ''suzdržanih'' glasova.**

**Ad 4**

Voditeljica računovodstva izlaže dopunu Financijskog plana za 2018. godinu.

**Donosi se Dopuna Financijskog plana za 2018. godinu. Odluka se donosi jednoglasno, sa 5 glasova ''za'', 0 glasova ''protiv'' i 0 ''suzdržanih'' glasova.**

**Ad 5**

Ravnateljica obavještava članove Upravnog vijeća kako je povjerenstvo koje je imenovala za provođenje unutarnjeg nadzora o radnom vremenu u svim odjelima Centra obavilo nadzor i dostavilo izvješće ravnateljici.

Ravnateljica ističe kako je Centar složena ustanova koja pruža različite usluge i kako je rad organiziran različito s obzirom na različitost posla koji se obavlja, tako su npr. zaduženja nastavnika zadana posebnim propisima iz područja obrazovanja, s djelatnici Odjela integracije obavljaju posao na terenu.

Bez obzira na navedeno ravnateljica navodi kako je potrebno ujednačiti pravila o radnom vremenu na razini Centra koliko god je to moguće uz poštivanje različitosti svakog odjela.

**Ad 6**

Pod točkom Razno ravnateljica obavještava članove Upravnog vijeća o **kombi vozilu** **i dva** **automobila** koje nam je dodijelilo Ministarstvo za demografiju, obitelj, mlade i socijalnu politiku.

Također ravnateljica obavještava i o **novom automobilu koji nam je donirala poliklinika ''Bagatin''.** Poliklinika Bagatin donira Centar već šestu godinu zaredom te su vjerni pratitelji Centra.

Sjednica završena u 14.50. sati.

**ZAPISNIK**

16. (šesnaeste) sjednice Upravnog vijeća koja je održana u utorak, 25. veljače 2019. godine

s početkom u 14,00 sati u sjedištu Centra za odgoj i obrazovanje ''Vinko Bek'' te je trajala do 14,50 sati.

**Sjednici su prisustvovali sljedeći članovi Upravnog vijeća:**

* mr. Đurđica Sumrak, dr. vet. med. predstavnica Osnivača i predsjednica Upravnog vijeća Centra
* dr. sc. Robert Holjevac, predstavnik Osnivača
* Neven Tučkar, dr. sc., predstavnik Osnivača
* dr. Trpimir Goluža, predstavnik roditelja korisnika
* Anita Lukić, sv. spec. rane int. u ed. rehab., predstavnica radnika

Sjednici su također sudjelovale i:

* Ivana Rotim, ravnateljica Centra
* Petra Mlinarić, voditeljica računovodstva
* Sanja Tomac, tajnica Centra

Gospođa Sumrak pozdravlja sve prisutne, konstatira da je prisutno ukupno pet članova, da za današnju sjednicu postoji kvorum te da se sjednica može održati. Gospođa Sumrak čita predloženi Dnevni red sjednice:

1. Verifikacija zapisnika 15. sjednice

2. Donošenje odluke o imenovanju Povjerenstva za kvalitetu (izmjena prethodno donesene

 odluke)

3. Donošenje Pravilnika o radu

4. Usvajanje Završnog računa za 2018. godinu

5. Dopuna Financijskog plana za 2019. godinu

6. Obavijest o promjeni iznosa naknade za članove Upravnog vijeća koji prisustvuju

 sjednicama

7. Razno

Članovi Upravnog vijeća slažu se s predloženim Dnevnim redom, nemaju ništa za dodati te jednoglasno usvajaju isti.

**Ad 1**

**Zapisnik 15. sjednice članovima je prethodno poslan elektroničkom poštom. Prigovora na zapisnik nije bilo te se jednoglasno, sa 5 glasova ''za'', 0 glasova ''protiv'' i 0 ''suzdržanih'' glasova usvojio isti.**

**Ad 2**

Tajnica podsjeća kako sukladno Zakonu o strukovnom obrazovanju odluku o imenovanju povjerenstva za praćenje i vrednovanje strukovnog obrazovanja (povjerenstva za kvalitetu) donosi tijelo upravljanja odnosno Upravno vijeće Centra.

Ravnateljica pojašnjava kako je potrebno imenovati novog člana te je **predložen učenik J.P.**

Ostali članovi povjerenstva su, prethodno imenovani članovi: mr. sc. Lilianu Kalčić Galeković iz Centra za odgoj i obrazovanje ''Dubrava'' iz reda dionika, Morana Franov, nastavnica; Goran Maduna, nastavnik; Ivica Prpić, nastavnik; Ani Županović, psihologinja i Z. B. , roditelj.

**Donosi se odluka kojom se imenuje jedan novi član povjerenstva za kvalitetu.**

**Odluka se donosi jednoglasno, sa 5 glasova ''za'', 0 glasova ''protiv'' i 0 ''suzdržanih'' glasova.**

**Ad 3**

Tajnica pojašnjava kako nam je Ministarstvo za demografiju, obitelj, mlade i socijalnu politiku dostavilo odgovor vezano uz prijedlog Pravilnika o radu te čita naputke Ministarstva o izmjenama koje je potrebno uvrstiti u pravilnik, a koje su vezane uz novi Kolektivni ugovor za djelatnost socijalne skrbi koji je stupio na snagu u srpnju 2018. godine.

**Donosi se Pravilnik o radu Centra.**

**Odluka se donosi jednoglasno, sa 5 glasova ''za'', 0 glasova ''protiv'' i 0 ''suzdržanih'' glasova.**

**Ad 4**

Voditeljica računovodstva obavještava prisutne o ostvarenim prihodima i rashodima Centra u 2018. godini. Pojašnjava kako u usporedbi s proteklim razdobljima nije bilo većih odstupanja.

Prikaz Financijskog izvještaja po stavkama voditeljica računovodstva prethodno je poslala članovima Upravnog vijeća.

**Usvaja se Završni račun za 2018. godinu. Odluka se donosi jednoglasno, sa 5 glasova ''za'', 0 glasova ''protiv'' i 0 ''suzdržanih'' glasova.**

**Ad 5**

Voditeljica računovodstva izlaže razloge donošenja dopune Financijskog plana za 2019. godinu. Naime, dopuna se donosi zbog potrebe prilagodbe radnog mjesta za dva slijepa djelatnika Centra te će se sredstva namjenski utrošiti za tu svrhu. Također, dopuna se donosi i zbog sredstava koja je doznačio Hrvatski zavod za zapošljavanje zbog zapošljavanja pripravnika. Uz navedeno, Centru su doznačena i sredstva od organizatora projekta.

**Donosi se dopuna Financijskog plana za 2019. godinu. Odluka se donosi jednoglasno, sa 5 glasova ''za'', 0 glasova ''protiv'' i 0 ''suzdržanih'' glasova.**

**Također su jednoglasno donesene i odluke o kratkoročnim i privremenim beskamatnim pozajmicama iz vlastitih sredstava za plaćanje proračunskih rashoda i izdataka i Odluka o raspodijeli rezultata za 2018. godinu, a koje je voditeljica računovodstva prethodno pojasnila i čiji prijedlozi su prethodno poslani članovima mailom. Odluke su donesene sa 5 glasova ''za'', 0 glasova ''protiv'' i 0 ''suzdržanih'' glasova.**

**Ad 6**

Tajnica obavještava kako nam je stigla obavijest o izmjeni iznosa naknade za članove Upravnog vijeća koji prisustvuju na sjednicama Upravnog vijeća.

Predaje dopis predsjednici Upravnog vijeća koja čita nove, izmijenjene iznose – naknade za prisustvovanje sjednicama članovima Upravnog vijeća.

**Ad 7**

Pod točkom Razno nije bilo rasprave.

Sjednica završena u 14.50. sati.

**ZAPISNIK**

17. (sedamnaeste) sjednice Upravnog vijeća koja je održana u četvrtak, 13. lipnja 2019. godine s početkom u 14,00 sati u sjedištu Centra za odgoj i obrazovanje ''Vinko Bek'' te je trajala do 15,00 sati.

**Sjednici su prisustvovali sljedeći članovi Upravnog vijeća:**

* mr. Đurđica Sumrak, dr. vet. med. predstavnica Osnivača i predsjednica Upravnog vijeća Centra
* dr. sc. Robert Holjevac, predstavnik Osnivača
* dr. Trpimir Goluža, predstavnik roditelja korisnika
* Anita Lukić, sv. spec. rane int. u ed. rehab., predstavnica radnika

Odsutan:

* Neven Tučkar, dr. sc., predstavnik Osnivača

Sjednici su također sudjelovale i:

* Ivana Rotim, ravnateljica Centra
* Ana Ujdur, mag. rehab. educ., zamjenica predsjednice Stručnog vijeća (prisutna pod točkom 3. dnevnog reda)
* Sanja Tomac, tajnica Centra

Gospođa Sumrak pozdravlja sve prisutne, konstatira da su prisutna ukupno četiri člana, da za današnju sjednicu postoji kvorum te da se sjednica može održati. Gospođa Sumrak čita predloženi Dnevni red sjednice:

1. Verifikacija zapisnika 16. sjednice

2. Izvješće ravnateljice o aktualnostima u Centru

3. Izvješće predstavnice Stručnog vijeća s prijedlogom ocjenjivanja rada ravnateljice za 2018.

 godinu

4. Prijedlog donošenja odluke o iznosu nagrade radnicima za odlazak u mirovinu te za kupnju

 vijenca u slučajevima smrti radnika

5. Razno

Članovi Upravnog vijeća slažu se s predloženim Dnevnim redom, nemaju ništa za dodati te jednoglasno usvajaju isti.

**Ad 1**

**Zapisnik 16. sjednice članovima je prethodno poslan elektroničkom poštom. Prigovora na zapisnik nije bilo te se jednoglasno, sa 4 glasa ''za'', 0 glasova ''protiv'' i 0 ''suzdržanih'' glasova usvojio isti.**

**Ad 2**

Ravnateljica Centra upoznaje članove Upravnog vijeća o tome kako je objekt u Nazorovoj preuzelo Ministarstvo državne imovine.

Ravnateljica obavještava i o početku radova na krovu dvorane, pripremi donacije poliklinike Bagatin, zahtjevu za zaštitu prava na tjedni odmor jedne djelatnice Centra, a koji je upućen ravnateljici i Upravnom vijeću Centra.

**Jednoglasno se, sa 4 glasa ''za'', 0 glasova ''protiv'' i 0 ''suzdržanih'' glasova donio odgovor djelatnici Centra** (a sukladno čl. 19. Kolektivnog ugovora za djelatnost socijalneskrbi po kojemu sepravo na plaćeni prekovremeni rad i dobivanje slobodnih dana međusobno isključuju.

Ravnateljica Centra dodaje i to da se pokrenuo postupak za omogućavanje asistenta u nastavi za učenicu srednje škole Centra.

**Ad 3**

Sjednici se pridružuje djelatnica Centra, Ana Ujdur, zamjenica predsjednice Stručnog vijeća Centra kako bi, ispred Stručnog vijeća, obrazložila prijedlog ocjene rada ravnateljice Centra za 2018. godinu.

Zamjenica predsjednice Stručnog vijeća ukratko se predstavlja te objašnjava tijek održanih sastanaka Stručnog vijeća s temom ocjene rada ravnateljice u prethodnoj kalendarskoj godini.

18. ožujka 2019. godine održana je sjednica užeg sastava Stručnog vijeća na kojoj je predložena ocjena rada ravnateljice ''naročito uspješna'', a nakon toga je predsjednica Stručnog vijeća sazvala i širi sastav Stručnog vijeća koji je potvrdio navedeni prijedlog ocjene.

**Zbog svega navedenog je prijedlog Stručnog vijeća da se ravnateljica za svoj rad u 2018. godini ocijeni sa ''naročito uspješna''.**

**Upravno vijeće suglasno je s prijedlogom ocjene te se jednoglasno donosi odluka da se ravnateljica za svoj rad u 2018. godinu ocijeni kao ''naročito uspješna''. Odluka se donosi jednoglasno, sa 4 glasa ''za'', 0 glasova ''protiv'' i 0 ''suzdržanih'' glasova.**

**Ad 4**

**Usvaja se odluka o sredstvima za vijenac za preminule djelatnike Centra u iznosu od 250,00 kn te iznosu od 500,00 kn za odlaske u mirovinu djelatnika Centra. Odluka se donosi jednoglasno, sa 4 glasa ''za'', 0 glasova ''protiv'' i 0 ''suzdržanih'' glasova.**

**Ad 5**

Pod točkom Razno nije bilo rasprave.

Sjednica završena u 15.00. sati.